แข็งแกร่งสุดในปฐพี เจ้าหญิงเคท ไอดอลแม่ยุคใหม่
เกิดเป็นผู้หญิงสตรองยุคใหม่ มือต้องไกวดาบต้องแกว่ง แม้จะเสกสมรสกับเจ้าชายในฝันได้เป็นเจ้าหญิงผู้สูงศักดิ์ แต่ เจ้าหญิงแคทเธอรีน ดัชเชสแห่งเคมบริดจ์ ก็ยังต้องรับบทคุณแม่เต็มตัว คอยอภิบาลเลี้ยงดูพระโอรสพระธิดาให้เติบใหญ่เป็นพระราชวงศ์คุณภาพ พร้อมค้ำยันราชบัลลังก์วินด์เซอร์,แค่ 7 ชั่วโมง หลังให้กำเนิดทายาทองค์ที่สาม เมื่อวันจันทร์ที่ผ่านมา ,เจ้าหญิงเคท, ต้องลุกขึ้นมาแต่งหน้าทำผมอุ้มเจ้าชายน้อย ควงคู่พระสวามี เจ้าชายวิลเลี่ยม เพื่อปรากฏพระองค์ต่อหน้ากองทัพสื่อ ถ้าไม่ได้อุ้มเจ้าชายแนบอก ใครจะนึกว่าสุภาพสตรีที่อยู่เบื้องหน้าเพิ่งผ่านการคลอดลูกมาหมาดๆ,ความเป็น ซุปเปอร์มัม ที่ทั้งอึดทั้งอดทนของเจ้าหญิงเคท ได้รับการโจษจันตั้งแต่ท้องแรก เมื่อคราวให้กำเนิด เจ้าชายจอร์จ ซึ่งปัจจุบันพระชนม์ 4 ชันษา ตามมาด้วยการลืมตาดูโลกของ เจ้าหญิงชาร์ลอตต์ ในปีถัดมา โดยเจ้าหญิงน้อยจะมีพระชนม์เต็ม 3 ชันษา ในเดือน พ.ค.นี้ ตลอดเวลาที่รับบทบาท แม่ ดัชเชสแห่งเคมบริดจ์ทรงได้รับเสียงชื่นชมเรื่อยมาว่าเป็นแบบอย่างของ คุณแม่ยุคใหม่ ที่เลี้ยงลูกฉลาด ไม่ประคบประหงมจนเสียคน แต่เน้นความอบอุ่นใกล้ชิด และให้อิสระอย่างเต็มที่,คู่มือการเลี้ยงลูกเล่มโปรดของ เจ้าหญิงเคท มีชื่อว่า The Modern Mothers Handbook เขียนโดยคุณแม่มือเก๋าในนิวยอร์กที่ไม่เปิดเผยชื่อ เจ้าหญิงชื่นชอบถึงขนาดเขียนโน้ตไปขอบคุณผู้เขียน ที่ช่วยให้คุณแม่มือใหม่เอาตัวรอดมาได้ โดยเฉพาะการรับมือตอนลูกๆเกรี้ยวกราดเอาแต่ใจต่อหน้าสาธารณชน (,เฝ้ารอ เจ้าชายวิลเลียม เจ้าหญิงเคท ตั้งชื่อพระนาม โอรสองค์น้อย,),หลายคนสงสัยว่าในพระราชวังเคนซิงตันจะมีทีวีไหม ดัชเชสแห่งเคมบริดจ์ ยอมใจอ่อนให้เจ้าชายจอร์จและเจ้าหญิงชาร์ลอตต์ได้ดูทีวีบ้าง โดยจอร์จโปรดการ์ตูนเรื่อง Peppa Pig และ Fireman Sam เป็นที่สุด เจ้าชายวิลเลี่ยม เคยให้สัมภาษณ์ว่า ต้องแกล้งทำเป็นสนใจดูการ์ตูนจริงจัง มิฉะนั้นเจ้าชายจอร์จจะหงุดหงิด กระนั้น เจ้าหญิงเคทไม่อนุญาตให้สองศรีพี่น้องเล่นไอแพดเด็ดขาด แต่ส่งเสริมให้ทำกิจกรรมเสริมสร้างพัฒนาการ เช่น วิ่งเล่น, ขี่จักรยาน, เล่นตุ๊กตา, ต่อเลโก้ และไปเที่ยวพิพิธภัณฑ์ประวัติศาสตร์ธรรมชาติ,เนื่องจากทั้ง เจ้าชายวิลเลี่ยม และ เจ้าหญิงเคท ทรงเป็นนักกีฬาตัวยง โปรดกีฬากลางแจ้งมากกว่าในร่ม เจ้าชายเจ้าหญิงน้อยจึงค่อนข้างซุกซนไม่อยู่นิ่ง เป็นที่ร่ำลือว่าเจ้าชายจอร์จซิ่งสกู๊ตเตอร์เร็วมาก จนพ่อแม่ไล่ตามไม่ทัน ส่วนเจ้าหญิงชาร์ลอตต์ก็ชอบขี่ม้าเหมือนย่าทวด ควีนเอลิซาเบธที่สอง และยังโปรดการเตะฟุตบอล และถึงจะเป็นน้องสาว แต่เจ้าหญิงชาร์ลอตต์ก็มักคอยบงการพี่ชายเสมอ เรื่องนี้ควีนเอลิซาเบธที่สองทรงเล่าด้วยความเอ็นดูในความเจ้ากี้เจ้าการของเหลนสาว,เพื่อตอกย้ำความรักที่มีต่อ เจ้าหญิงไดอาน่า มิให้ถูกลืมเลือน ก่อนนอนทุกคืน เจ้าชายวิลเลี่ยม จะทรงเล่าเรื่องราวของคุณย่าให้เจ้าชายเจ้าหญิงน้อยฟัง คนทั่วไปอาจไม่รู้ว่าเจ้าชายจอร์จสนิทกับพ่อมาก เจ้าชายวิลเลี่ยม ทรงเล่าว่า จอร์จเป็นเด็กฉลาดและมีจิตใจอ่อนโยน ตัวแค่นี้รู้จักพูดถึงคุณค่าของการแบ่งปันความสุข ด้วยความที่เจ้าหญิงเคทพยายามปลูกฝังให้ลูกๆกล้าแสดงความรู้สึกและเปิดเผยจริงใจ จึงหล่อหลอมให้เจ้าหญิงชาร์ลอตต์เป็นเด็กช่างจินตนาการ, อยากรู้อยากเห็น, เป็นตัวของตัวเอง, มีความกล้าเกินวัย และเรียนรู้สิ่งใหม่ๆได้เร็ว เจ้าหญิงสามารถพูดภาษาสเปนได้หลายคำ โดยเรียนจากพี่เลี้ยงชาวสเปน,พี่น้องคู่นี้แข่งกันเรื่องความซุกซน ซนเป็นลิงชนิดที่ทำเอาพ่อแม่ปวดหัว เจ้าหญิงเคทเล่าขำๆว่า เวลาที่ชวนกันทำขนมประสาแม่ลูก ทั้งครัวจะเลอะไปด้วยช็อกโกแลตและไซรัปฝีมือของจอร์จ ส่วนชาร์ลอตต์ก็วิ่งซนไปทั่ว กระโดดเด้งดึ๋งไม่เคยอยู่นิ่ง เรื่องความเป็นธรรมชาติติดดินยังเป็นสิ่งที่บ้านนี้เน้นมาก พอๆกับการเปิดกว้างให้ลูกๆได้จินตนาการอย่างสร้างสรรค์ ดูเหมือนเจ้าชายจอร์จจะมีแววด้านศิลปะเป็นพิเศษ เคยโชว์ฝีมือวาดภาพให้ย่าทวด แกน-แกน มาแล้วหลายโอกาส สมแล้วที่เป็นเหลนรักอันดับหนึ่ง.,มิสแซฟไฟร์
ความเป็น ซุปเปอร์มัม ที่ทั้งอึดทั้งอดทนของเจ้าหญิงเคท ได้รับการโจษจันตั้งแต่ท้องแรก เมื่อคราวให้กำเนิด เจ้าชายจอร์จ
เจ้าหญิงเคท,เจ้าชายวิลเลี่ยม,เจ้าชายจอร์จ,คนดังอะราวนด์เดอะเวิลด์,มิสแซฟไฟร์